Арганізатары “Нябёсаў” мараць пра пашырэнне конкурснай праграмы за кошт запрашэння калектываў з Польшчы, Літвы, Германіі ды іншых краін. Мараць аб прафесійным настаўніцтве, бо сёння беларускія батлейкі рэдка ўздымаюцца вышэй за самадзейнасць, пра фінансавую дапамогу з боку гарадскіх арганізацый. Пакуль усё робіцца на энтузіязме арганізатараў і невялікай матэрыяльнай падтрымцы Свята-Елісавецінскага манастыра. Гэта мары, а на справе такі фестываль можа стаць адной з буйнейшых духоўна-асветніцкіх акцый для тых, хто верыць у цуды.